Üks säravamaid tähti Eestis, kes näeb oma analüütilise peaga tulevikku ette ja kellel on jõuline oma arvamus – just nii iseloomustavad aasta ettevõtjat tema äripartnerid. Viie finalisti seas kerkis sel aastal esile ettevõtja, iduinvestor ning filmitegija Rain Rannu.
Äripäeva toimetuse meelest väärib Rain Rannu aasta ettevõtja tiitlit nii isiklike tehingute mahu, kui laiema ärilise ja ühiskondliku tegevusega, sümboliseerides ühtlasi Eesti iduettevõtluse tänavusi rekordeid.
Tuntud mängu- ja viktoriiniplatvorm Kahoot! ostis ära Eestis kasvama pandud keeleõppeplatvormi Drops, millel on enam kui 25 miljonit kasutajat üle maailma.